૮ નવેમ્બર ૨૦૧૬ના દિવસે વડાપ્રધાન શ્રી નરેન્દ્રભાઈ મોદીએ ભારતીય અર્થતંત્રની લાંબાગાળાની મજબૂતાઈ માટે એક ઐતિહાસિક નિર્ણય લીધો.તે નિર્ણય મુજબ રુ.૫૦૦ અને રુ.૧૦૦૦ ની નોટ ને કાયમી માટે ચલણમાંથી રદ કરવામાં આવી.જેને આપણે બીજા શબ્દોમાં વિમુદ્રીકરણ કહીએ છીએ.વડાપ્રધાનશ્રીના આ નિર્ણય બાદ વિરોધપક્ષોએ દેશભરમાં નોટબંધી નો વિરોધ કરી, કાગારોળ મચાવી હતી તેમજ કોંગ્રેસ પ્રેરિત અનેક અર્થશાસ્ત્રીઓએ પણ વિમુદ્રીકરણને લીધે ભારતીય અર્થતંત્રમાં મંદી આવશે,મોંઘવારી વધશે,કારોબાર ઠપ્પ થઇ જશે વિગેરે જેવી આગાહીઓ કરી હતી.ટી.વી.ચેનલ્સમાં પણ નોટબંધીની તકલીફોને લઇ ખુબ ચર્ચાઓ ચાલી.પરંતુ વિમુદ્રીકરણનાં ૭ મહિના પછી આજે આપણે તેની અસરો અંગે તાજેતરની આંકડાકીય માહિતીઓ સાથે સમીક્ષા કરીએ તો સ્પષ્ટપણે ખ્યાલ આવે છે કે વિમુદ્રીકરણ બાદ ભારતીય અર્થતંત્ર વધુ ને વધુ મજબુતીથી આગળ વધી રહ્યું છે.શ્રી નરેન્દ્ર મોદીનાં શાશનમાં છેલ્લાં ત્રણ વર્ષમાં ભારતે તમામ આર્થીક સુચકાંકોમાં સુધારો કર્યો છે.જેનાં લીધે રાજકોષીય ખાધ,ચુકવણીનાં સંતુલનની ખાધ અને મોંઘવારીમાં ઘટાડો થયો છે.સાથે સાથે જીડીપી વૃદ્ધીદર,વિદેશી હુંડીયામણ અને વિદેશી મૂડી રોકાણમાં વધારો થયો છે અને ભારતે વિકાસમાં હરણફાળ ભરી છે.